SAD izlaze iz recesije (1/3/02) - 2002-03-01
Rast potrošnje u maloprodaji, veće plaće, rast industrijske proizvodnje
Danas objavljeni statistički podaci ukazuju da se američko gospodarstvo izbavlja iz recesije, te da se zemlja nalazi na putu ekonomskog oporavka. Ministarstvo trgovine je objavilo izvješće prema kojem je potrošnja u maloprodaji, koja se vezuje za stvaranje više od polovice američkog bruto proizvoda, u siječnju dramatično porasla, za 0.4 posto. Uz to, zabilježen je i ukupan rast plaća. Industrijska proizvodnja je također zabilježila rast, po prvi put u posljednjih 19 mjeseci. Planovi proizvodnje u nizu industrijskih grana, pogotovo automobilskoj industriji, su povećani, a mnoge su tvornice počele ponovno puniti svoja skladišta za proizvodnju potrebne opreme i sirovina. Ovo izvješće posljednje je u nizu dokumenata koji ukazuju na ekonomski oporavak. Jučer, savezna je vlada objavila da je bruto proizvod u posljednja tri mjeseca prošle godine zabilježio rast koji je bio veći od očekivanog. U isto vrijeme, inflacija je pod kontrolom. Cijene nafte su niske, jer je potražnja za ovom sirovinom, zbog blage zime, bila manja. Osim toga potražnja za naftom bila je manja i zbog općeg ekonomskog usporavanja na globalnoj sceni.